Zbi rka odločb sodne pr akse  
Zadeva C-6 7 1 / 1 5  
Président de l’Autorité de la concur rence  
proti  
Association des producteurs vendeurs d’endives (APVE) in drugim  
(Predlog za sprejetje predhodne odločbe, ki ga je vložilo Cour de cassation (Francija))  
„Predhodno odločanje – Skupna kme tijska politika – Člen 42 PDEU – Uredba (ES) št. 2200 /96 –  
Uredba (ES) št. 1182 /2007 – Uredba (ES) št. 1234 /2007 – Protikonkurenčne prakse – Člen 101  
PDEU – Uredba št. 26 – Uredba (ES) št. 1184 /2006 – Organizacije proizvajalcev –  
Združenja organizacij proizvajalcev – Naloge teh organizacij in združenj – Praksa določanja najnižjih  
prodajnih cen – Praksa usklajevanja glede količin, danih na trg – Praksa izmenjave strateških  
informacij – Francoski trg endivije“  
Povzetek – Sodba Sodišča (veliki senat) z dne 14. novembra 2017  
1. Kmetijstvo – Skupna kmetijska politika – Primarnost, glede na cilje Pogodbe na področju 
konkurence – Diskrecijska pravica zakonodajalca glede uporabe pravil o konkurenci – Prakse, 
izključene s področja uporabe členov 101 PDEU in 102 PDEU 
(členi 39 PDEU, 42 PDEU, 43(2) PDEU, 101(1) PDEU in 102 PDEU) 
2. Kmetijstvo – Skupna ureditev trgov – Sadje in zelenjava – Organizacije proizvajalcev – 
Izključitev praks s področja uporabe pravil o konkurenci – Zahteva – Nujnost doseganja ciljev 
skupne kmetijske politike 
(člen 101(1) PDEU; uredbi Sveta št. 2200 /96, 7. uvodna izjava in člen 11(1) ter št. 1234 /2007 , kakor 
je bila spremenjena z Uredbo št. 491/2009 , členi 122, prvi odstavek, 125c, 176 in 176a) 
3. Kmetijstvo – Skupna ureditev trgov – Sadje in zelenjava – Organizacije proizvajalcev – 
Izključitev praks s področja uporabe pravil o konkurenci – Meje – Uporaba za dogovorjene 
prakse med različnimi organizacijami proizvajalcev ali izvedba s strani subjekta, ki ga država 
članica ne priznava – Neobstoj 
(člen 101(1) PDEU; uredbi Sveta št. 1234 /2007 , kakor je bila spremenjena z Uredbo št. 491/2009 , 
člena 122, prvi odstavek, in 125b(1)(c)) 
SL 
ECLI:EU:C:2017 :860 1 
POVZETEK – ZADEVA C-671/15  
APVE IN DRU GI  
4. Kmetijstvo – Skupna ureditev trgov – Sadje in zelenjava – Organizacije proizvajalcev – 
Izključitev praks s področja uporabe pravil o konkurenci – Zahteva – Nujnost doseganja ciljev 
skupne kmetijske politike – Izmenjava strateških informacij med proizvajalci iste organizacije 
proizvajalcev ali združenj organizacij proizvajalcev – Dopustnost – Določitev najnižje prodajne 
cene znotraj takšne organizacije ali združenja – Nedopustnost 
(člen 101(1) PDEU; uredbi Sveta št. 2200 /96, 16. uvodna izjava in člen 23, ter št. 1234 /2007 , kakor 
je bila spremenjena z Uredbo št. 491/2009 , členi 103c(2)(a), 125a(1)(c), in (2) ter 125c) 
5. Kmetijstvo – Skupna ureditev trgov – Sadje in zelenjava – Organizacije proizvajalcev – 
Izključitev praks s področja uporabe pravil o konkurenci – Meje – Uporaba za prakse skupne 
določitve najnižjih prodajnih cen, usklajevanja glede količin, danih na trg in izmenjave strateških 
informacij – Pogoji 
(člen 101 PDEU; uredbe Sveta št. 26, člen 2, št. 2200 /96, člen 11(1), št. 1184 /2006 , kakor je bila 
spremenjena z Uredbo št. 1234 /2007 , člen 2, št. 1182 /2007 , člen 3(1) in št. 1234 /2007 , kakor je 
bila spremenjena z Uredbo št. 491/2009 , členi 122(1), 175 in 176) 
1. Člen 42 PDEU določa, da se določbe iz poglavja o pravilih konkurence za proizvodnjo kme tijskih 
proizvodov in trgovino s kme tijskimi proizvodi uporabljajo le v obsegu, ki ga določita Evropski 
parlament in Svet Evropske unije v okviru člena 43(2) PDEU, in v skladu s postopkom, določenim 
v istem odstavku, ob upoštevanju ciljev iz člena 39 PDEU. Člen 43(2) PDEU v zvezi s tem določa, da 
Parlament in Svet sprejmeta med drugim določbe, potrebne za doseganje ciljev skupne kme tijske 
politike. 
Člen 42 PDEU zato pri uresničevanju ciljev, to je uvedbe skupne kme tijske politike in vzpostavitve 
sistema neizkrivljene konkurence, priznava prednost skupne kme tijske politike pred cilji Pogodbe na 
področju konkurence in pooblastilo zakono dajalca Unije, da odloči, v kolikšni meri se morajo pravila 
o konkurenci uporabljati v kme tijskem sektorju (glej v tem smislu sodbi z dne 5. oktobra 1994 , 
Nemčija/Svet (C-280/93, EU:C:1994 :367, točka 61, in z dne 12. decembra 2002 , Francija/Komisija 
(T-456/00, EU:T:2002 :753, točka 33). Iz tega izhaja, kot je generalni pravobranilec poudaril 
vtočkah 51 in 56 sklepnih predlogov, da cilj posegov zakono dajalca Unije iz tega naslova ni določitev 
odstopanj ali utemeljitev prepovedi praks iz člena 101(1) in člena 102 PDEU, temve č to, da se 
s področja uporabe teh določb izključijo prakse, ki bi, če bi do njih prišlo v drugem sektorju, kot je 
sektor skupne kme tijske politike, tja spadale. 
(Glej točke od 36 do 38.) 
2. Opozoriti je treba, da mora v skladu s členom 122, prvi odstavek, Uredbe št. 1234 /2007 , ki je 
nadomestil člen 11(1) Uredbe št. 2200 /96, in členom 125c Uredbe št. 1234 /2007 OP ali ZOP, ki deluje 
v sektorju sadja in zelenjave, zagotavljati, da se proizvodnja načrtuje in prilagaja povpraševanju, zlasti 
glede kakovosti in količine, koncentrirati ponudbo in dajati na trg proizvode, ki jih pridelajo njeni 
člani, optimizirati proizvodne stroške in stabilizirati cene proizvajalcev. Vendar bi OP ali ZOP za 
dosego ciljev iz teh določb morda moral uporabiti drugačna sredstva, kot so tista, ki urejajo normalno 
delovanje trgov, in zlasti nekatere oblike koordinacije in usklajevanja med kme tijskimi proizvajalci. 
Zato in če naj se OP in ZOP ne odvzamejo sredstva, ki jim omogočajo doseganje ciljev, ki so jim 
zaupani v okviru skupne ureditve trga, pri kateri sodelujejo – in, kot je navedeno v uvodni izjavi 7 
Uredbe št. 2200 /96, katere temeljni element so – ter tako ogrozi polni učinek uredb o skupni ureditvi 
trgov v sektorju sadja in zelenjave, morajo biti prakse teh subjektov, ki so potrebne za dosego enega ali 
ECLI:EU:C:2017 :860 2 
POVZETEK – ZADEVA C-671/15  
APVE IN DRU GI  
več teh ciljev, izvzete iz prepovedi omejevalnih sporazumov iz člena 101(1) PDEU. Iz tega izhaja, da 
v tem sektorju primeri, v katerih se člen 101(1) PDEU ne uporablja, niso omejeni le na prakse iz 
členov 176 in 176a Uredbe št. 1234 /2007 , temve č zajemajo tudi prakse, navedene v prejšnji točki. 
(Glej točke od 42 do 45.) 
3. Iz tega izhaja, da neuporaba pravil konkurence Unije, ki je upravičena s tem, da je zadevna praksa 
potrebna za doseganje enega ali več ciljev skupne ureditve zadevnega trga, predpostavlja, da to prakso 
izvaja subjekt, ki je za to dejansko pooblaščen v skladu s predpisi o skupni organizaciji tega trga in ga 
je zato priznala država članica. Praksa, ki jo subjekt, ki ga država članica ni priznala, uresničuje, da bi 
sledil enemu teh ciljev, tako ne more biti izvzeta iz prepovedi praks iz člena 101(1) PDEU. 
V zvezi s praksami, ki jih izvaja OP ali ZOP, je treba navesti, da morajo te ostati zgolj prakse ene OP ali 
enega ZOP. Zlasti v skladu s členom 122, prvi odstavek, (c) in členom 125b(1)(c) Uredbe št. 1234 /2007 
se namreč naloge načrtovanja proizvodnje, koncentracije ponudbe in dajanja na trg, optimiziranja 
proizvodnih stroškov in stabilizacije cene proizvajalcev, ki se lahko v skladu s predpisi, ki se 
uporabljajo za skupno ureditev zadevnega trga, zaupajo OP ali ZOP, lahko nanašajo zgolj na 
proizvodnjo in trženje proizvodov članov zadevne OP ali ZOP. Zato lahko upravičijo zgolj nekatere 
oblike koordinacije ali usklajevanja med proizvajalci, ki so člani iste OP ali istega ZOP, ki ga je 
priznala država članica. Iz tega izhaja, da sporazumi ali usklajena ravnanja, ki se ne sprejmejo znotraj 
OP ali ZOP, ampak med OP ali med ZOP, presegajo to, kar je potrebno za uresničevanje teh nalog. 
(Glej točke 53, 54 in od 56 do 58.) 
4. V zvezi s cilji iz točk 42 in 61 te sodbe je treba poudariti, da cilji zagotavljanja načrtovanja 
proizvodnje in njenega prilagajanja povpraševanju, koncentriranja ponudbe in dajanja na trg 
proizvodov, ki jih pridelajo člani, ter stabilizacije cen proizvajalcev nujno vključujejo izmenjavo 
strateških informacij med samostojnimi proizvajalci, člani zadevne OP ali ZOP, katere namen je zlasti 
spoznati značilnosti njihove proizvodnje. Izmenjava strateških informacij med proizvajalci iste OP ali 
istega ZOP je zato lahko sorazmerna, če do nje dejansko pride za namene cilja ali ciljev, zastavljenih 
tej OP ali temu ZOP, in je omejena zgolj na informacije, ki so nujno potrebne za te namene. Cilj 
stabilizacije cen proizvajalcev, da bi se kme tijski skupnosti zagotovila primerna življenjska raven, lahko 
upraviči tudi usklajevanje med kme tijskimi proizvajalci iste OP ali istega ZOP glede količine 
proizvodov, danih na trg, kot to izhaja iz uvodne izjave 16 Uredbe št. 2200 /96 in ureditve posegov, 
katere način delovanja je bil določen v členu 23 te uredbe in prenovljen s členom 103c(2)(a) Uredbe 
št. 1234 /2007 . 
Poleg tega je cilj koncentriranja ponudbe, da bi se v razmerju do vedno večje koncentracije 
povpraševanja okrepil položaj proizvajalcev, lahko upraviči tudi neko obliko koordinacije cenovne 
politike samostojnih kme tijskih proizvajalcev znotraj OP ali ZOP. To velja zlasti, česo člani zadevni 
OP ali ZOP zaupali nalogo trženja vseh svojih proizvodov, kot to, razen v posebnih primerih, zahteva 
člen 125c(1)(c) Uredbe št. 1234 /2007 v povezavi s členom 125c te uredbe. 
Nasprotno, skupnega določanja najnižje prodajne cene znotraj OP ali ZOP na podlagi praks, ki so 
potrebne za izpolnitev nalog, ki so jim zaupane v okviru skupne ureditve zadevnega trga, ni mogoče 
šteti za sorazmerno s cilji stabilizacije cen ali koncentracije ponudbe, če proizvajalcem, ki v primerih iz 
člena 125a(2) Uredbe št. 1234 /2007 sami prodajajo svoje proizvode, ne dovoljuje, da zaračunavajo nižjo 
ceno od teh najnižjih cen, ker je njen učinek oslabitev ravni konkurence, ki je na trgih kme tijskih 
proizvodov že sicer nizka, zlasti zaradi možnosti, priznane proizvajalcem, da se združujejo v OP in 
ZOP, da bi koncentrirali svojo ponudbo. 
(Glej točke od 63 do 66.) 
ECLI:EU:C:2017 :860 3 
POVZETEK – ZADEVA C-671/15  
APVE IN DRU GI  
5. Člen 101 PDEU, v povezavi s členom 2 Uredbe Sveta št. 26 z dne 4. aprila 1962 o uporabi nekaterih 
pravil konkurence v proizvodnji in trgovini s kme tijskimi proizvodi, členom 11(1) Uredbe Sveta (ES) 
št. 2200 /96 z dne 28. oktobra 1996 o skupni ureditvi trga za sadje in zelenjavo, členom 2 Uredbe Sveta 
(ES) št. 1184 /2006 z dne 24. julija 2006 o uporabi nekaterih pravil konkurence v proizvodnji in trgovini 
s kme tijskimi proizvodi, kakor je bila spremenjena z Uredbo Sveta (ES) št. 1234 /2007 z dne 22. oktobra 
2007 , členom 3(1) Uredbe Sveta (ES) št. 1182 /2007 z dne 26. septembra 2007 o določitvi posebnih 
pravil za sektor sadja in zelenjave, o spremem bi direktiv 2001 /112/ES in 2001 /113/ES in uredb (EGS) 
št. 827/68, (ES) št. 2200 /96, (ES) št. 2201 /96, (ES) št. 2826 /2000 , (ES) št. 1782 /2003 in (ES) 
št. 318/2006 ter o razveljavitvi Uredbe (ES) št. 2202 /96 ter členom 122, prvi odstavek, in 
členoma 175 in 176 Uredbe št. 1234 /2007 , kakor je bila spremenjena z Uredbo Sveta (ES) št. 491/2009 
z dne 25. maja 2009 , je treba razlagati tako: 
– prakse, ki se nanašajo na skupno določanje najnižje prodajne cene, usklajevanje glede količin 
proizvodov, danih na trg, ali na izmenjavo strateških informacij, kakršne so te iz postopka v glavni 
stvari, ne morejo biti izvzete s področja uporabe prepovedi omejevalnih sporazumov iz člena 101(1) 
PDEU, če so sprejete med različnimi organizacijami proizvajalcev ali združenji organizacij 
proizvajalcev ter subjekti, ki jih država članica ni priznala za namene uresničevanja cilja, ki ga je 
zakono dajalec Evropske unije opredelil v okviru skupne ureditve zadevnega trga, kot so strokovne 
organizacije, ki nimajo statusa organizacije proizvajalcev, združenja organizacij proizvajalcev ali 
medpanožne organizacije v smislu ureditve Evropske unije, in 
– prakse, ki se nanašajo na usklajevanje cen ali količin proizvodov, danih na trg, ali na izmenjavo 
strateških informacij, kakršne so te iz postopka v glavni stvari, so lahko s področja uporabe 
prepovedi omejevalnih sporazumov iz člena 101(1) PDEU izvzete, če so sprejete med člani iste 
organizacije proizvajalcev ali istega združenja organizacij proizvajalcev, ki ga je država članica 
priznala, in če so nujno potrebne za doseganje cilja ali ciljev, ki so bili zadevni organizaciji 
proizvajalcev ali združenju organizacij proizvajalcev naloženi v skladu z ureditvijo Evropske unije. 
(Glej točko 67 in izrek.) 
ECLI:EU:C:2017 :860 4